( 190 ) 
ordonnera et constituera une autre pension de douze cens livres dudit 
pris par an, pour en joyr apres la provision desdites deux dignités ou 
pension, et que par ce moyen il sera prive desdites six mil livres par an 
comme dit est, pourveu aussi que mondit seigneur de Liège sa vie durant 
ne resignera cedra ou transporta et ne passera procuracion pour resi¬ 
gner ceder ou transporter lesdites abbaye ou abbayes et si nen disposera 
ou fera disposer a nul qui que ce soit en court de Romme ne ailleurs. 
Au moyen de quoy les Religieulx dicelles abbayes soient ou puissent 
estre privez reculez ou empeschez en leur élection, Ains se obtiendra de 
notre sainct pere le pape et du saint siège apostolicque provision en 
vertu de laquelle lesdits Religieulx retourneront apres son trespas en leur 
liberté et faculté de povoir eslire comme ils ont accoutumé de faire, sans 
cpie icelle abbaye soit reservee ne impetrable en ladite court de Romme 
ne ailleurs par sondit trespas, Item que ledit seigneur de Sedan aura et 
prendra du Roy pour son entretenement et pour toutes choses pour ung 
an commenchant comme dessus la somme de sept mil livres dudit pris a 
en estre paye et contente aux termes a commancer et par la manière que 
dessus. Et lan révolu, aura et prendra delà en avant huyt mil desdits livres 
par an a en estre aussi payé comme dit est, Item cpie pour la garde de 
ses maisons et la seurté de sa personne il aura vingt hommes darmes et 
quarante archiers montez et traictez de leur payement et autrement a la 
mode de France, a la charge du Roy et pourra ledit seigneur de Sedan 
user desdits xx hommes darmes et XL archers a sa voulenté. sans quils 
soient tenus de faire service au Roy sinon soulz et en la compagnie ou 
quant bon semblera audit seigneur de Sedan, pourveu quilz seront tenus 
eulx monstrer une fois lan par devant les commis du Roy a ce seront 
ordonnez. Et seront iceulx vingt hommes darmes et quarante archiers 
payez de quartier en quartier par les mains du trésorier des guerres 
comme les autres gens de guerre des ordonnances dudit seigneur Roy. Et 
quant le Roy augmentera le nombre de sesdites ordonnances il baillera 
audit seigneur de Sedan charge de quarante ou cincquante hommes 
darmes et quatre-vingts ou cent archiers, ouquel nombre lesdits premiers 
vingt hommes darmes et quarante archiers seront comprins, et seront 
lesdits xl ou l hommes darmes et mi xx ou cent archiers tenuz servir le 
Roy soubz ledit seigneur de Sedan ou son lieutenant toutes et quanteffoiz 
et en telz lieux ou lieu quil plaira a icelui seigneur Roy et seront aussi 
payez traictez et subgetz a monstrer et autre service comme les autres 
gendarmes desdites ordonnances, Saulf que desdits quarante ou einc- 
